1. Innledning

PPU ved UMB tilbys både som heltids- og deltidsstudium og består av fagdidaktikk i realfag, yrkesdidaktikk i naturbruk, pedagogikk og praksisopplæring. Avhengig av studentens undervisningskompetanse kan han/hun velge en av følgende tre fordypninger i didaktikk i studiet: a) fagdidaktikk i realfag b) yrkesdidaktikk i naturbruk eller c) fagdidaktikk i realfag og yrkesdidaktikk i naturbruk (kombinasjonen). 

Fagplan for PPU ved UMB bygger på:

· Rammeplan og forskrift for praktisk-pedagogisk utdanning av april 2003 fra Utdannings- og forskningsdepartementet

· Kongelig resolusjon som tilrår Norges landbrukshøgskoles plan for en kombinert praktisk-pedagogisk utdanning i fagdidaktikk i naturfag og yrkesdidaktikk i naturbruk 

· Universitets- og høgskoleloven

· Læreplanverket for grunnskolen og videregående opplæring
· Forskrift om skikkethetsvurdering i lærerutdanningene

· Forskrift om eksamen ved UMB 

Fagplanen er en beskrivelse av de virkemidlene UMB har valgt for å realisere målene gitt i rammeplanen for PPU, samt St.meld. nr. 30 (2003-2004) Kultur for læring, av 2. april 2004. Fagplanen danner sammen med rammeplanen det forpliktende grunnlaget for lærerutdanningen og skal brukes i det daglige undervisnings- og læringsarbeidet. 

Studiet og emnene i studiet kontinuerlig videreutviklet i samarbeid mellom studenter, øvingslærere og PPU-lærere, med rammeplan og fagplan som grunnlag.

